title: Mobilizarea Fondului european de ajustare la globalizare Rezoluția Parlamentului European din 5 mai 2009 referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (COM(2009)0150 – C6-0115/2009 – 2009/2033(ACI))#ANEXĂ

text:
               5.8.2010

               RO

               Jurnalul Oficial al Uniunii Europene

               CE 212/165

         Marți, 5 mai 2009Mobilizarea Fondului european de ajustare la globalizare
   P6_TA(2009)0339
   Rezoluția Parlamentului European din 5 mai 2009 referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (COM(2009)0150 – C6-0115/2009 – 2009/2033(ACI))
   2010/C 212 E/28

      Parlamentul European,
   având în vedere propunerea Comisiei prezentată Parlamentului European și Consiliului (COM(2009)0150 – C6-0115/2009),
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2) (Regulamentul FEG),
   având în vedere raportul Comisiei pentru bugete și avizul Comisiei pentru ocuparea forței de muncă și afaceri sociale (A6-0266/2009),

               A.

               întrucât Uniunea Europeană a elaborat instrumentele legislative și bugetare necesare pentru a oferi un sprijin suplimentar lucrătorilor care suferă de pe urma consecințelor schimbărilor structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii;

               B.

               întrucât asistența financiară oferită de Uniunea Europeană lucrătorilor disponibilizați ar trebui să fie dinamică și pusă la dispoziție cât mai rapid și mai eficient posibil, în conformitate cu Declarația comună a Parlamentului European, Consiliului și Comisiei adoptată cu ocazia reuniunii de concertare din 17 iulie 2008, precum și cu respectarea dispozițiilor Acordului interinstituțional din 17 mai 2006 cu privire la adoptarea deciziilor de mobilizare a Fondului;

               C.

               întrucât Spania a solicitat asistență în ceea ce privește disponibilizările din sectorul automobilelor în comunitățile autonome Castilla y Leon și Aragón (3) și a îndeplinit criteriile de eligibilitate instituite prin Regulamentul FEG;

               D.

               întrucât articolul 8 alineatul (1) din Regulamentul FEG prevede că o cotă de până la 0,35 % din suma anuală poate fi utilizată pentru a finanța activitățile de monitorizare, informare, sprijin administrativ și tehnic, audit, control și evaluare necesare pentru a pune în aplicare Regulamentul FEG;

               E.

               întrucât, în temeiul acestui articol, Comisia a propus mobilizarea Fondului pentru a crea site-ul internet al FEG destinat oferirii de informații referitoare la Fondul european de ajustare la globalizare în toate limbile Uniunii Europene, completat de publicații, activități audio-vizuale, precum și de rețeaua de schimburi de bune practici între statele membre (4), ceea ce corespunde voinței Parlamentului European de a-i sensibiliza pe cetățeni la acțiunile UE,

               1.

               solicită instituțiilor implicate în procesul decizional și de punere în aplicare să depună eforturile necesare în vederea accelerării mobilizării Fondului;

               2.

               reamintește că Uniunea Europeană ar trebui să depună toate eforturile pentru a aborda, în vederea soluționării, consecințele crizei economice și financiare mondiale; observă, în acest sens, că Fondul poate juca un rol crucial în reintegrarea lucrătorilor disponibilizați pe piața muncii;

               3.

               salută inițiativa Comisiei de a oferi cetățenilor Uniunii Europene un site internet transparent, ușor de utilizat și actualizat;

               4.

               subliniază că mobilizarea Fondului în credite de plată nu ar trebui să pună în pericol finanțarea Fondului social european;

               5.

               aprobă decizia anexată la prezenta rezoluție;

               6.

               încredințează Președintelui sarcina de a semna decizia împreună cu Președintele Consiliului și de a asigura publicarea sa în Jurnalul Oficial al Uniunii Europene;

               7.

               încredințează Președintelui sarcina de a transmite prezenta rezoluție, împreună cu anexa, Consiliului și Comisiei.

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.

      (3)  Cazul EGF/2008/004 ES/Castilla y Leon și Aragón.

      (4)  SEC(2008)2986.

      Marți, 5 mai 2009ANEXĂ

         Marți, 5 mai 2009ANEXĂ DECIZIA PARLAMENTULUI EUROPEAN ȘI A CONSILIULUI
         referitoare la mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul de instituire a Comunității Europene,
         având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
         având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
         având în vedere propunerea Comisiei,
         întrucât:

                     (1)

                     Fondul european de ajustare la globalizare (denumit în continuare „fondul”) a fost creat pentru a oferi un sprijin suplimentar lucrătorilor care suferă de pe urma consecințelor schimbărilor structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.

                     (2)

                     Acordul interinstituțional din 17 mai 2006 permite mobilizarea fondului în limita unui plafon anual de 500 milioane EUR.

                     (3)

                     La 29 decembrie 2008, Spania a prezentat o solicitare de mobilizare a fondului în ceea ce privește concedierile din sectorul autovehiculelor. Solicitarea îndeplinește condițiile pentru fixarea contribuțiilor financiare, astfel cum sunt enunțate la articolul 10 din Regulamentul (CE) nr. 1927/2006. În consecință, Comisia propune mobilizarea unei sume de 2 694 300 EUR.

                     (4)

                     Mai mult, Comisia propune mobilizarea unei sume de 690 000 EUR din cadrul fondului în vederea acordării de asistență tehnică în conformitate cu articolul 8 din Regulamentul (CE) nr. 1927/2006.

                     (5)

                     În consecință, fondul ar trebui să fie mobilizat pentru a oferi o contribuție financiară aferentă solicitării depuse de Spania, precum și pentru a răspunde necesității acordării de asistență tehnică,

               DECID:
         Articolul 1
         În cadrul bugetului general al Uniunii Europene pentru exercițiul financiar 2009, Fondul european de ajustare la globalizare este mobilizat pentru a oferi suma de 3 384 300 EUR în credite de angajament și de plată.
         Articolul 2
         Prezenta decizie se publică în Jurnalul Oficial al Uniunii Europene.

            Adoptată la Strasbourg,

                  Pentru Parlamentul European

                  Președintele

                  Pentru Consiliu

                  Președintele

         (1)  JO C 139, 14.6.2006, p. 1.

         (2)  JO L 406, 30.12.2006, p. 1.


title: Decizia (UE) 2016/1858 a Parlamentului European și a Consiliului din 11 octombrie 2016 privind mobilizarea Fondului european de ajustare la globalizare (cerere din partea Suediei – EGF/2016/002 SE/Ericsson)

text:
               20.10.2016

               RO

               Jurnalul Oficial al Uniunii Europene

               L 284/25

         DECIZIA (UE) 2016/1858 A PARLAMENTULUI EUROPEAN ȘI A CONSILIULUI
   din 11 octombrie 2016
   privind mobilizarea Fondului european de ajustare la globalizare (cerere din partea Suediei – EGF/2016/002 SE/Ericsson)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat în urma schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.

               (2)

               FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului (3).

               (3)

               La 31 martie 2016, Suedia a depus o cerere de mobilizare a FEG în ceea ce privește disponibilizările de la Ericsson (Telefonaktiebolaget LM Ericsson) din Suedia. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, astfel cum se prevede la articolul 13 din Regulamentul (UE) nr. 1309/2013.

               (4)

               Prin urmare, FEG ar trebui mobilizat pentru a se furniza o contribuție financiară în valoare de 3 957 918 EUR ca urmare a cererii depuse de Suedia.

               (5)

               Pentru a reduce la minimum termenul necesar pentru mobilizarea FEG, prezenta decizie ar trebui să se aplice de la data adoptării sale,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii pentru exercițiul financiar 2016, se mobilizează din Fondul european de ajustare la globalizare suma de 3 957 918 EUR în credite de angajament și credite de plată.
   Articolul 2
   Prezenta decizie intră în vigoare în ziua publicării sale în Jurnalul Oficial al Uniunii Europene.
   Decizia se aplică de la 11 octombrie 2016.

      Adoptată la Bruxelles, 11 octombrie 2016.

            Pentru Parlamentul European

            Președintele

         M. SCHULZ

            Pentru Consiliu

            Președintele

         I. KORČOK

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia Comisiei din 18 decembrie 2009 privind prelungirea perioadei de disponibilitate a asistenței macrofinanciare acordate Libanului de către Uniunea Europeană

text:
               22.12.2009

               RO

               Jurnalul Oficial al Uniunii Europene

               L 339/54

      DECIZIA COMISIEI

   din 18 decembrie 2009
   privind prelungirea perioadei de disponibilitate a asistenței macrofinanciare acordate Libanului de către Uniunea Europeană
   (2009/997/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2007/860/CE a Consiliului din 10 decembrie 2007 de acordare de asistență macrofinanciară comunitară Libanului (1), în special articolul 1 alineatul (3),
   întrucât:

               (1)

               Plata asistenței macrofinanciare acordate Libanului de către Uniunea Europeană nu s-a putut face integral în termenul de doi ani prevăzut în Decizia 2007/860/CE din cauza întârzierilor în implementarea măsurilor de reformă, în special a măsurilor identificate în memorandumul de înțelegere drept criterii de acordare integrală a asistenței.

               (2)

               Se preconizează că, odată cu numirea unui nou guvern de unitate națională, autoritățile libaneze vor fi în măsură să aplice criteriile de reformă asociate acordării asistenței macrofinanciare, conform memorandumului de înțelegere.

               (3)

               Autoritățile libaneze au implementat în mod satisfăcător programul de reformă economică convenit cu Fondul Monetar Internațional în cadrul Programului de asistență de urgență postconflict (EPCA).

               (4)

               Disponibilitatea asistenței macrofinanciare acordate Libanului de către Uniunea Europeană, în temeiul Deciziei 2007/860/CE, expiră la 21 decembrie 2009.

               (5)

               Prin urmare, se poate aproba o prelungire a perioadei de disponibilitate cu un an.

               (6)

               Comitetul economic și financiar a fost consultat în mod corespunzător cu privire la această prelungire,

         DECIDE:
   Articolul 1
   Perioada de disponibilitate a asistenței macrofinanciare acordate Libanului de către Uniunea Europeană se prelungește cu un an, până la data de 21 decembrie 2010.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 18 decembrie 2009.

            Pentru Comisie

         José Manuel BARROSO

            Președintele

      (1)  JO L 337, 21.12.2007, p. 111.


title: 2009/487/CE: Decizia Consiliului din 24 octombrie 2008 privind încheierea unui Protocol între Comunitatea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană privind criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția

text:
               24.6.2009

               RO

               Jurnalul Oficial al Uniunii Europene

               L 161/6

         DECIZIA CONSILIULUI
   din 24 octombrie 2008
   privind încheierea unui Protocol între Comunitatea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană privind criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția
   (2009/487/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 63 alineatul (1) litera (a), coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               La 27 februarie 2006, Consiliul a autorizat Comisia să deschidă negocieri, în numele Comunității, cu Confederația Elvețiană și cu Principatul Liechtenstein în vederea încheierii unui protocol privind participarea Danemarcei la Acordul dintre Comunitatea Europeană și Confederația Elvețiană privind criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția (denumit în continuare „protocolul”). Aceste negocieri s-au finalizat.

               (2)

               În conformitate cu decizia Consiliului din 28 februarie 2008 și sub rezerva încheierii finale a acestuia la o dată ulterioară, prezentul protocol a fost semnat, în numele Comunității Europene, la 28 februarie 2008.

               (3)

               Prezentul protocol ar trebui aprobat.

               (4)

               Intrarea în vigoare a protocolului în ceea ce privește Elveția depinde de punerea în aplicare a Acordului dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen (2) și a Acordului dintre Comunitatea Europeană și Confederația Elvețiană privind criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția (3).

               (5)

               Intrarea în vigoare a protocolului în ceea ce privește Liechtenstein depinde de punerea în aplicare a Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen (denumit în continuare „Protocolul privind asocierea Principatului Liechtenstein la acquis-ul Schengen”) și a Protocolului dintre Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Comunitatea Europeană și Confederația Elvețiană privind criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția (denumit în continuare „Protocolul privind asocierea Principatului Liechtenstein la acquis-ul Dublin”). În consecință, depunerea instrumentului de aprobare în ceea ce privește Liechtenstein nu ar trebui să aibă loc înainte de aprobarea de către Consiliu a Protocolului privind asocierea Principatului Liechtenstein la acquis-ul Schengen și a Protocolului privind asocierea Principatului Liechtenstein la acquis-ul Dublin.

               (6)

               Regatul Unit și Irlanda, în conformitate cu articolul 3 din Protocolul privind poziția Regatului Unit și a Irlandei anexat la Tratatul privind Uniunea Europeană și la Tratatul de instituire a Comunității Europene, iau parte la adoptarea și aplicarea prezentei decizii.

               (7)

               În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii care nu este obligatorie pentru aceasta și nu i se aplică,

         DECIDE:
   Articolul 1
   Protocolul dintre Comunitatea Europeană, Confederația Elvețiană și Principatul Liechtenstein la Acordul dintre Comunitatea Europeană și Confederația Elvețiană privind criteriile și mecanismele de determinare a statului responsabil de examinarea unei cereri de azil introduse într-un stat membru sau în Elveția se aprobă prin prezenta decizie în numele Comunității.
   Textul protocolului se anexează la prezenta decizie.
   Articolul 2
   (1)   Prin prezenta decizie, președintele Consiliului este autorizat să numească persoana (persoanele) împuternicită (împuternicite) să depună, în numele Comunității, instrumentul de aprobare prevăzut la articolul 5 din protocol, pentru a exprima acordul Comunității de a-și asuma obligații în relațiile cu Elveția.
   (2)   Prin prezenta decizie, președintele Consiliului este autorizat să numească persoana (persoanele) împuternicită (împuternicite) să depună, în numele Comunității, instrumentul de aprobare prevăzut la articolul 5 din protocol, pentru a exprima acordul Comunității de a-și asuma obligații în relațiile cu Liechtenstein. Depunerea acestui instrument nu are loc înaintea aprobării de către Consiliu, în numele Comunității Europene și în numele Uniunii Europene, a Protocolului privind asocierea Principatului Liechtenstein la acquis-ul Schengen și, în numele Comunității Europene, a Protocolului privind asocierea Principatului Liechtenstein la acquis-ul Dublin.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 24 octombrie 2008.

            Pentru Consiliu

            Președintele

         M. ALLIOT-MARIE

      (1)  Avizul din 8 iulie 2008 (nepublicat încă în Jurnalul Oficial).

      (2)  JO L 53, 27.2.2008, p. 52.

      (3)  JO L 53, 27.2.2008, p. 5.
    ---documentbreak---

               24.6.2009

               RO

               Jurnalul Oficial al Uniunii Europene

               L 161/8

         PROTOCOL
   între Comunitatea Europeană, Confederația Elvețiană și Principatul Liechtenstein la Acordul între Comunitatea Europeană și Confederația Elvețiană privind criteriile și mecanismele de determinare a statului responsabil să examineze o cerere de azil introdusă într-un stat membru sau în Elveția
   COMUNITATEA EUROPEANĂ (denumită în continuare „Comunitatea”),
   pe de o parte,
   și
   CONFEDERAȚIA ELVEȚIANĂ (denumită în continuare „Elveția”)
   și
   PRINCIPATUL LIECHTENSTEIN (denumit în continuare „Liechtenstein”),
   pe de altă parte,
   denumite în continuare „părțile contractante”,
   ȚINÂND SEAMA că Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, prevede că nicio măsură adoptată în conformitate cu titlul IV din Tratatul de instituire a Comunității Europene nu este obligatorie pentru Danemarca și nu se aplică în Danemarca;
   FĂCÂND TRIMITERE la prevederile Acordului între Comunitatea Europeană și Confederația Elvețiană privind criteriile și mecanismele de determinare a statului responsabil să examineze o cerere de azil introdusă într-un stat membru sau în Elveția (1) (denumit în continuare „Acordul între Comunitatea Europeană și Elveția”) privind posibilitatea pentru Regatul Danemarcei (denumit în continuare „Danemarca”) de a solicita să ia parte la respectivul acord;
   AVÂND ÎN VEDERE Protocolul între Comunitatea Europeană, Confederația Elvețiană și Principatul Liechtenstein la același Acord între Comunitatea Europeană și Elveția privind aderarea Principatului Liechtenstein la respectivul acord, în conformitate cu articolul 15 din acel acord;
   CONSTATÂND că Regatul Danemarcei, prin scrisoarea din 8 noiembrie 2004, a solicitat să ia parte la același acord între Comunitatea Europeană și Elveția;
   REAMINTIND că în conformitate cu acordul între Comunitatea Europeană și Elveția, la care Principatul Liechtenstein a aderat, condițiile pentru participarea Regatului Danemarcei sunt determinate de părțile contractante, hotărând de comun acord cu Danemarca, printr-un protocol la respectivul acord;
   AVÂND ÎN VEDERE că a fost oportună, în primul rând, încheierea unui acord între Danemarca și Comunitate pentru a reglementa, în special, aspectele legate de competența Curții de Justiție și de coordonarea între Comunitate și Danemarca în ceea ce privește acordurile internaționale;
   AVÂND ÎN VEDERE Acordul între Comunitatea Europeană și Regatul Danemarcei privind criteriile și mecanismele de determinare a statului responsabil să examineze o cerere de azil introdusă în Danemarca sau în orice alt stat membru al Uniunii Europene și „Eurodac” pentru compararea amprentelor digitale în vederea aplicării efective a Convenției de la Dublin (2);
   AVÂND ÎN VEDERE că este, în consecință, necesar să se stabilească condițiile pentru participarea Danemarcei la Acordul între Comunitatea Europeană și Elveția, la care a aderat Liechtenstein, și că, în special, este necesar să se stabilească drepturile și obligațiile între Elveția, Liechtenstein și Danemarca;
   CONSTATÂND că intrarea în vigoare a prezentului protocol se bazează pe acordul Danemarcei, în conformitate cu cerințele constituționale ale acesteia,
   CONVIN URMĂTOARELE DISPOZIȚII:
   Articolul 1
   Regatul Danemarcei ia parte la acordul între Comunitatea Europeană și Confederația Elvețiană privind criteriile și mecanismele de determinare a statului responsabil să examineze o cerere de azil introdusă într-un stat membru sau în Elveția (denumit în continuare „Acordul între Comunitatea Europeană și Elveția”), la care Principatul Liechtenstein a aderat printr-un protocol (denumit în continuare „Protocolul Liechtenstein”), în conformitate cu articolul 15 din acord, în condițiile prevăzute de Acordul între Comunitatea Europeană și Regatul Danemarcei privind criteriile și mecanismele de determinare a statului responsabil să examineze o cerere de azil introdusă în Danemarca sau în orice alt stat membru al Uniunii Europene și „Eurodac” pentru compararea amprentelor digitale în vederea aplicării efective a Convenției de la Dublin (denumit în continuare „Acordul între Comunitatea Europeană și Danemarca”) și de prezentul protocol.
   Articolul 2
   (1)   Dispozițiile din Regulamentul (CE) nr. 343/2003 al Consiliului din 18 februarie 2003 de stabilire a criteriilor și mecanismelor de determinare a statului membru responsabil să examineze o cerere de azil introdusă într-unul din statele membre de către un resortisant al unei țări terțe (3) („Regulamentul Dublin”), care este anexat la prezentul protocol și face parte integrantă din acesta, împreună cu măsurile de punere în aplicare ale acestuia adoptate în temeiul articolului 27 alineatul (2) din „Regulamentul Dublin” se aplică, în conformitate cu dreptul internațional, raporturilor dintre Danemarca, pe de o parte, și Elveția și Liechtenstein, pe de altă parte.
   (2)   Dispozițiile din Regulamentul (CE) nr. 2725/2000 al Consiliului din 11 decembrie 2000 privind instituirea sistemului „Eurodac” pentru compararea amprentelor digitale în scopul aplicării eficiente a Convenției de la Dublin (4) („Regulamentul Eurodac”), care este anexat la prezentul protocol și face parte din acesta, împreună cu măsurile de punere în aplicare ale acestuia adoptate în temeiul articolului 22 sau al articolului 23 alineatul (2) din „Regulamentul Eurodac” se aplică, în conformitate cu dreptul internațional, raporturilor dintre Danemarca, pe de o parte, și Elveția și Liechtenstein, pe de altă parte.
   (3)   Modificările la actele menționate la alineatele (1) și (2), pe care Danemarca le notifică Comisiei în conformitate cu articolul 3 din Acordul între Comunitatea Europeană și Danemarca, și cele pe care Elveția și Liechtensteinul le notifică Comisiei, în conformitate cu articolul 4 din Acordul între Comunitatea Europeană și Elveția și cu articolul 5 din Protocolul Liechtenstein, se aplică, în conformitate cu dreptul internațional, raporturilor dintre Danemarca, pe de o parte, și Elveția și Liechtenstein, pe de altă parte.
   (4)   Măsurile de punere în aplicare adoptate în temeiul articolului 27 alineatul (2) din „Regulamentul Dublin” și măsurile de punere în aplicare adoptate în temeiul articolului 22 sau al articolului 23 alineatul (2) din „Regulamentul Eurodac” pe care Danemarca le notifică Comisiei în conformitate cu articolul 4 din Acordul între Comunitatea Europeană și Danemarca și cele pe care Elveția și Liechtenstein le notifică Comisiei în conformitate cu articolul 4 din Acordul între Comunitatea Europeană și Elveția și cu articolul 5 din Protocolul Liechtenstein se aplică, în conformitate cu dreptul internațional, raporturilor dintre Danemarca, pe de o parte, și Elveția și Liechtenstein, pe de altă parte.
   Articolul 3
   Elveția și Liechtensteinul sunt îndreptățite să formuleze înaintea Curții de Justiție memorii sau observații scrise în cauzele în care o instanță judecătorească din Danemarca a formulat o acțiune pentru pronunțarea unei hotărâri preliminare în conformitate cu articolul 6 alineatul (1) din acordul dintre Comunitatea Europeană și Danemarca.
   Articolul 4
   (1)   În cazul unei plângeri formulate de Elveția sau de Liechtenstein cu privire la aplicarea sau interpretarea de către Danemarca a prezentului protocol, Elveția sau Liechtensteinul pot să solicite Comisiei includerea chestiunii respective, în mod oficial, ca punct litigios, pe ordinea de zi a comitetului mixt.
   (2)   În cazul unei plângeri formulate de Danemarca cu privire la aplicarea sau interpretarea de către Elveția sau Liechtenstein a prezentului protocol, Danemarca este îndreptățită să solicite Comisiei includerea chestiunii respective, în mod oficial, ca punct litigios, pe ordinea de zi a comitetului mixt. Comisia este cea care înscrie subiectul pe ordinea de zi.
   (3)   Comitetul mixt are la dispoziție pentru soluționarea litigiului 90 de zile de la data adoptării ordinii de zi pe care a fost înscris litigiul. În acest scop, Danemarca are dreptul să prezinte observații comitetului mixt.
   (4)   În cazul în care comitetul mixt soluționează un litigiu într-un mod care necesită punerea în aplicare în Danemarca, Danemarca notifică părțile contractante, în termenul prevăzut la alineatul (3), dacă va pune sau nu în aplicare hotărârea de soluționare.
   Dacă Danemarca notifică decizia sa de a nu pune în aplicare hotărârea de soluționare, se aplică alineatul (5).
   (5)   Dacă litigiul nu poate fi soluționat de către comitetul mixt în termenul prevăzut la alineatul (3), se acordă un termen suplimentar de 90 de zile pentru găsirea unei soluții definitive. În cazul în care comitetul mixt nu a luat o decizie la încetarea termenului respectiv, prezentul protocol se consideră reziliat la sfârșitul ultimei zile din termenul respectiv.
   Articolul 5
   Prezentul protocol este supus ratificării sau aprobării de către părțile contractante.
   Instrumentele de ratificare sau aprobare se depun la Secretarul General al Consiliului, care îndeplinește rolul de depozitar.
   În ceea ce privește Liechtensteinul, prezentul protocol intră în vigoare în prima zi a celei de a doua luni care urmează notificării de către Comunitate și Liechtenstein cu privire la îndeplinirea procedurilor lor.
   În ceea ce privește Elveția, prezentul protocol intră în vigoare în prima zi a celei de a doua luni care urmează notificării de către Comunitate și Elveția cu privire la îndeplinirea procedurilor lor.
   Intrarea în vigoare a prezentului protocol pentru Comunitate și Liechtenstein, pe de o parte, respectiv Comunitate și Confederația Elvețiană, pe de altă parte, are loc sub rezerva primirii în prealabil de către depozitar a unei note din partea Danemarcei prin care Danemarca notifică asumarea dispozițiilor prezentului protocol și declară că aplică dispozițiile menționate la articolul 2 în raporturile sale reciproce cu Elveția și Liechtenstein.
   Articolul 6
   Fiecare parte contractantă poate denunța prezentul protocol printr-o declarație scrisă adresată depozitarului. Această declarație produce efecte la șase luni de la data depunerii.
   Prezentul protocol își încetează existența în cazul rezilierii aplicării acordului dintre Comunitatea Europeană și Danemarca.
   Prezentul protocol își încetează existența în cazul în care este denunțat fie de către Comunitate, fie atât de către Elveția, cât și de către Liechtenstein.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

      (1)  JO L 53, 27.2.2008, p. 5.

      (2)  JO L 66, 8.3.2006, p. 38.

      (3)  JO L 50, 25.2.2003, p. 1.

      (4)  JO L 316, 15.12.2000, p. 1.
   ANEXĂ
   REGULAMENTUL (CE) nr. 343/2003 AL CONSILIULUI din 18 februarie 2003 de stabilire a criteriilor și mecanismelor de determinare a statului membru responsabil să examineze o cerere de azil introdusă într-unul dintre statele membre de către un resortisant al unei țări terțe (JO L 50, 25.2.2003, p. 1).
   REGULAMENTUL (CE) nr. 2725/2000 AL CONSILIULUI din 11 decembrie 2000 privind instituirea sistemului „Eurodac” pentru compararea amprentelor digitale în scopul aplicării eficiente a Convenției de la Dublin (JO L 316, 15.12.2000, p. 1).


title: 2009/331/CE,Euratom: Decizia Consiliului și a Comisiei din 26 februarie 2009 privind încheierea Protocolului la Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, pentru a ține seama de aderarea Republicii Bulgaria și a României la Uniunea Europeană

text:
               28.4.2009

               RO

               Jurnalul Oficial al Uniunii Europene

               L 107/164

      DECIZIA CONSILIULUI ȘI A COMISIEI

   din 26 februarie 2009
   privind încheierea Protocolului la Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, pentru a ține seama de aderarea Republicii Bulgaria și a României la Uniunea Europeană
   (2009/331/CE, Euratom)
   CONSILIUL UNIUNII EUROPENE ȘI COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf teza a doua și cu articolul 300 alineatul (3) paragraful al doilea,
   având în vedere Tratatul de instituire a Comunității Europene a Energiei Atomice, în special articolul 101 paragraful al doilea,
   având în vedere Actul de aderare a Bulgariei și a României, în special articolul 6 alineatul (2),
   având în vedere propunerea Comisiei,
   având în vedere avizul conform al Parlamentului European,
   având în vedere aprobarea Consiliului, acordată în conformitate cu articolul 101 din Tratatul de instituire a Comunității Europene a Energiei Atomice,
   întrucât:

               (1)

               Protocolul la Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, pentru a ține seama de aderarea Republicii Bulgaria și a României la Uniunea Europeană a fost semnat în numele Comunității Europene și al statelor sale membre la data de 19 noiembrie 2008 în conformitate cu Decizia 2009/330/CE a Consiliului (1).

               (2)

               Protocolul ar trebui încheiat,

         DECID:
   Articolul 1
   Protocolul la Acordul de stabilizare și de asociere între Comunitățile Europene și statele membre ale acestora, pe de o parte, și Republica Albania, pe de altă parte, pentru a ține seama de aderarea Republicii Bulgaria și a României la Uniunea Europeană se aprobă prin prezenta decizie în numele Comunității Europene, al Comunității Europene a Energiei Atomice și al statelor membre.
   Articolul 2
   Președintele Consiliului depune, în numele Comunității Europene și al statelor sale membre, instrumentele de aprobare prevăzute la articolul 11 din protocol. Președintele Comisiei procedează simultan la depunerea acestor instrumente în numele Comunității Europene a Energiei Atomice.

      Adoptată la Bruxelles, 26 februarie 2009.

            Pentru Consiliu

            Președintele

         I. LANGER

            Pentru Comisie

         José Manuel BARROSO

            Președintele

      (1)  A se vedea pagina 1 din prezentul Jurnal Oficial.


title: Decizia 2013/365/PESC a Consiliului din 9 iulie 2013 de modificare a Deciziei 2012/329/PESC de prelungire a mandatului Reprezentantului Special al Uniunii Europene pentru Cornul Africii

text:
               10.7.2013

               RO

               Jurnalul Oficial al Uniunii Europene

               L 189/8

         DECIZIA 2013/365/PESC A CONSILIULUI
   din 9 iulie 2013
   de modificare a Deciziei 2012/329/PESC de prelungire a mandatului Reprezentantului Special al Uniunii Europene pentru Cornul Africii
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 8 decembrie 2011, Consiliul a adoptat Decizia 2011/819/PESC (1) de numire a dlui Alexander RONDOS în calitate de Reprezentant Special al Uniunii Europene (RSUE) pentru Cornul Africii.

               (2)

               La 25 iunie 2012, Consiliul a adoptat Decizia 2012/329/PESC (2) de prelungire a mandatului RSUE pentru Cornul Africii până la 30 iunie 2013.

               (3)

               Mandatul RSUE ar trebui să fie prelungit pentru o perioadă de încă patru luni.

               (4)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2012/329/PESC a Consiliului se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Reprezentantul Special al Uniunii
               Mandatul dlui Alexander RONDOS în calitate de RSUE pentru Cornul Africii se prelungește până la 31 octombrie 2013. Mandatul RSUE se poate încheia mai devreme, în cazul în care Consiliul decide astfel, la propunerea Înaltului Reprezentant al Uniunii pentru afaceri externe și politica de securitate (ÎR).
               În sensul mandatului RSUE, Cornul Africii cuprinde Republica Djibouti, Statul Eritreea, Republica Federală Democrată Etiopia, Republica Kenya, Republica Federală Somalia, Republica Sudan, Republica Sudanul de Sud și Republica Uganda. În ceea ce privește aspectele cu implicații regionale mai extinse, printre care și pirateria, RSUE inițiază contacte cu țări și entități regionale din afara Cornului Africii, după caz.
               Având în vedere necesitatea unei abordări regionale a aspectelor interconectate cu care se confruntă regiunea, RSUE pentru Cornul Africii cooperează în strânsă consultare cu RSUE pentru Sudan și Sudanul de sud care își rezervă responsabilitatea primară pentru cele două țări.”

               2.

               La articolul 5, alineatul (1) se înlocuiește cu următorul text:
               „(1)   Valoarea de referință financiară destinată acoperirii cheltuielilor aferente mandatului RSUE pentru perioada 1 iulie 2012-31 octombrie 2013 este de 4 900 000 EUR.”

         Articolul 2
   Intrarea în vigoare
   Prezenta decizie intră în vigoare la data adoptării.
   Prezenta decizie se aplică de la 1 iulie 2013.

      Adoptată la Bruxelles, 9 iulie 2013.

            Pentru Consiliu

            Președintele

         R. ŠADŽIUS

      (1)  JO L 327, 9.12.2011, p. 62.

      (2)  JO L 165, 26.6.2012, p. 62.